**Дарсла тема:** **«Глагол – гъайла бутIа. Глаголла белгиагар форма»**

**Дарсла мурадуни:** 1. Глаголла хасти лишанти гьандикахъни.

 2. Глаголла белгиагар форма декIарбирахъес дурхIни бурсибарни.

 3. ГIямрулизиб глаголла кьадри аргъахъни.

 **Дарсла башри.**

1. **Орг.момент.**
2. **Хъули хIянчи ахтардибарни.**

а) хIянчи ахтардибарни.

б) тикрардарни.

- Чум гъайла бутIа лерти дарган мезлизир?

- Существительное, прилагательное, числительное, местоимение или селис бикIара?

- Сегъунти грамматический лишанти хIясибли дарсдикIара илди?

1. **Дарсла тема аргъахъни**.

**Дарсла жи:** УчIен, лукIен, пикриикIен,

 Багьудиличи гьуни бурген! (слайд )

**Уч-ль:** - Нушани делчIунра гъайла бутIни, сарира секIайчил дархдасунти. Илдачил тянишдиубхIели, нушала мез жагадиахъес диубра, дугьбала хазна имцIабиахъубра. Гьанна биалли пикри бяхIчиаая ишди тугъачи:

Тамашала гъайла бутIа

Дарган мезлизибра леб.

Гьарилли буру нушаб

Сунени се бирулил.

ДалайбикIар, тIяхIбикар,

ЛукIар, бучIар, гъайбикIар.

Се сабил чили бала

Ил пергер гъайла бутIа? (Глагол) (слайд 2)

**Уч-ль:** - ХIебиалли, ишбархIила дарсла тема саби «Глагол – гъайла бутIа. Глаголла белгиагар форма.» (слайд 3)

**Дарсла мурадуни сари:** *1. Глаголла хасти лишанти гьандикахъни.*

 *2. Глаголла белгиагар форма декIарбирахъес дурхIни бурсибарни.*

 *3. ГIямрулизиб глаголла кьадри аргъахъни.* ***(слайд 4)***

**Уч-ль:** - Се чебиахъусира глаголли? ХIеръая суратличи ва суалтас жавабти гая.

 - Се бирули къабулдай, бялихъуна, самолётли? **(слайд 5)**

 - Сегъуна дусла манзил сипатбарили иш суратлизиб?

 Баргая гьари иш предложениелизиб глагол – ЦIуба юргъай ванза

 кIапIбариб.  **(слайд 6)**

**Уч-ль:** - Сегъуна заманализиб бакIили ил глагол? ГIур сегъунти глаголти даладая

 хIушани яниличил дархдасунти?

**Уч-ль:** - ***БирехIе творческий хIянчи.***

 Иш сурат хIясибли предложениеби пикридарая ва иларти глаголти

 доскаличи делкIеная.

 - ХIебиалли се хIясибли барсбикIара глагол? - Замана хIясибли **(слайд 7)**

 - ХIеръая иш белкIличи. Глаголла замана декIарбарес секьяйда вирарал

 бурули саби иш назмулизиб? **(слайд 8)**

 **ГIямултарси глаголли**

**Сунес замана бикIиб.**

**«Аркьулра», - бикIар ишбархIи.**

**«Даг,- бикIар,- арбякьунра» ,**

**«ЖягIял,- бикIар,- аркьясра»**

**Иличи кьясдиубли,**

 **Балусира агара. –**

**Уч-ль:** - Сегъунти дугьбани кумекбирули глаголла замана декIарбарахъес? Илди

 сели аргъахъили сарира? **(слайд 9)**

**Уч-ль:** - ГIур се хIясибли дарсдикIара глаголти? - Жинс хIясибли. **(слайд 10)**

 - Кьадар хIясибли. **(слайд 11)**

**Уч-ль:** -Глаголла лебси саби хасси форма – инфинитив. Ил декIарбарес дирехIе –

 эс, -ес – суффиксунала кумекличил. **(слайд 12)**

**ХIянчи:** - Ишди глаголти белгиагар формализир кадатес*: кайиб, вакIиб, хIеръиб, чеваиб.*

1. **Учебникличил хIянчи.**

 ХIянчи 145 (1 абзац белкIес, глаголтала ахирти кадатес)

1. **Бамсриихъуси манзил.** **(слайд 13)**
2. **Буралаличил хIянчи.**

 Бялхъя мухIлила вегIла гIякьлу хIебирар. (мягIна гьаргбарес, глагол баргес) **(слайд 14)**

1. **Творческий хIянчи.** Текстлизирти глаголти даргес ва белгиагар формализи кадатес **(слайд 15)**

Янили бяргIибси гьигь дурабушиб. Гьайгьай, илхIели арцантала баркь буун. Илди ахъти дубуртала ва хьанцIа урхьнала гIела, ванати улкназидяхI арцур. Авлахъуни цIуба сирисли пухIдариб. Хъа мицIираг биалли – кьули, урчи, маза-мас – чус жявлил хIядурдарибти мурали дугули, ванати нергъли дужули, хIеркадирулри.

1. **Кагахъни.** Глаголличила багьуди ахтардибарни**. (слайд 16)**
* Глагол – …
* Жавабти луга … суалтас.
* Чебиахъу…
* БарсбикIар…
* Предложениелизиб бирар…
* Нушала гъай …
1. **Хъули хIянчи бедни. Глаголти пайдаладарили, ВатIайчила хабар белкIес.**
2. **Дарсла ахир каъни. Рефлексия «Багьудила ганзухъ» (слайд 17-18)**